open-index/open-wikipedia-markdown huggingface dataset:
வுலிங்யுவான்

**வுலிங்யுவான்** சீனாவின் ஹுனான் மாகாணத்தில் உள்ள காட்சி மற்றும் வரலாற்றுச் சிறப்பு மிக்க ஒரு பகுதியாகும். இப்பகுதி, ஏறத்தாழ 3100 உயரமான மணற்கற் தூண்களினால் பெயர் பெற்றது. இவற்றுட் சில 200 மீட்டர்களுக்கு மேல் உயரமான இவை மென்மையான பாறைகள் கரைந்ததனால் ஏற்பட்ட அமைப்புகள் ஆகும். இது ஹுனான் மாகாணத்தின் தலைநகரான சாங்ஷாவிலிருந்து 270 கி.மீ. தொலைவில் உள்ள சாங்ஜியாஜியே (Zhangjiajie) நகரின் ஒரு பகுதியாகும். இவ்விடம்  மற்றும்  ஆள்கூறுகளிடையே அமைந்துள்ளது.  1992 ஆம் ஆண்டில் இப்பகுதி யுனெஸ்கோவின் உலக பாரம்பரியக் களமாக அறிவிக்கப்பட்டது.

## இவற்றையும் பார்க்கவும்

* உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
* உலக பாரம்பரியக் களம்

## வெளியிணைப்புகள்

* சீனாவின் பழமையான தொடுவானத் தோற்றம்

## மேற்கோள்கள்

பகுப்பு:சீனாவில் உள்ள உலக பாரம்பரியக் களங்கள்
காம்பியா

**காம்பியா** அல்லது **காம்பியா குடியரசு** (*The Gambia*), ஒரு மேற்கு ஆபிரிக்க நாடாகும். ஆபிரிக்கக் கண்டத்தில் இதுவே மிகவும் சிறிய நாடாகும். இதன் எல்லைகளில் வடக்கு, கிழக்கு மற்றும் தெற்குப் பக்கங்களில் செனெகல், மேற்கில் அட்லாண்டிக் பெருங்கடலின் ஒரு சிறு பகுதியும் அமைந்திருக்கின்றன. காம்பியா ஆறு இந்நாட்டின் நடுப்பகுதிக்கூடாக சென்று அட்லாண்டிக் பெருங்கடலை அடைகிறது. பெப்ரவரி 18, 1965 இல் காம்பியா பிரித்தானியாவிடம் இருந்து விடுதலை பெற்றது. இதன் தலைநகரம் பஞ்சுல் ஆகும்.

## புவியியல்
400px|thumb|left|காம்பியாவின் வரைபடம்
காம்பியா அளவில் மிகவும் சிறிய குறுகிய நாடாகும். இதன் அகலம் 48 கிலோ மீட்டருக்கும் குறைவானதாகும். மொத்தப் பரப்பளவு 11,300 கி.மீ.². 1889 இல் ஐக்கிய இராச்சியத்துக்கும் பிரான்சிற்கும் இடையில் ஏற்பட்ட உடன்பாட்டில் இதன் தற்போதைய எல்லைகள் வரையறுக்கப்பட்டன. காம்பியா ஏறத்தாழ முழுமையாக செனகல் நாட்டினால் சூழப்பட்டுள்ளது.

## மக்கள்
காம்பியாவில் பல இனத்தவர்கள் வாழ்கிறார்கள். அனைவரும் தத்தமது மொழியையும் கலாச்சாரத்தையும் பேணி வருகிறார்கள். மண்டிங்கா பழங்குடியினர் ஆகக்கூடிய மக்கள் தொகையைக் கொண்டுள்ளன. இவர்களுக்கு அடுத்த படியாக ஃபூல, வோலொஃப், ஜோலா, மற்றும் செரஹூல் ஆகியோர் வசிக்கின்றனர். கிட்டத்தட்ட 3,500 ஐரோப்பியரும், லெபனீயரும் உள்ளனர். இது மொத்த மக்கள் தொகையான 1,517,000 இல் 23 விழுக்காடாகும்.

இங்குள்ள 90 வீதமானோர் இங்கு முஸ்லிம்கள் ஆவர். மீதமானோர் கிறிஸ்தவர்கள்.

## வேறு தரவுகள்
* மேற்கு ஆப்பிரிக்காவில் பிரித்தானியாவின் முதலாவதும் கடைசியுமான குடியேற்ற நாடு காம்பியாவாகும்.
* யுண்டும் விமான நிலையம் நாசாவின் மீள்விண்கலங்களுக்கான அவசரகால தரிப்பிடமாக இருந்தது.http://www-pao.ksc.nasa.gov/nasafact/talgambia.htm 

## வெளி இணைப்புகள்
* அதிபரின் இணையத்தளம் 

## மேற்கோள்கள்

பகுப்பு:காம்பியா
பகுப்பு:மேற்கு ஆப்பிரிக்க நாடுகள்
பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
ஜியுசாய்கோ பள்ளத்தாக்கு

**ஜியுசாய்கோ பள்ளத்தாக்கு** சீனாவின் சிச்சுவான் மாகாணத்தின் வடக்குப் பகுதியில் உள்ள ஒரு இயற்கை காப்பகம் ஆகும். இது பல மட்டங்களில் அமைந்த அருவிகளுக்கும், பல நிறங்களிலான ஏரிகளுக்கும் பெயர் பெற்றது. 1992 ஆம் ஆண்டில் இது யுனெஸ்கோ உலக பாரம்பரியக் களமாக அறிவிக்கப்பட்டது. காக்கப்பட்ட பகுதிகளுக்கான IUCN வகைப்பாட்டு முறைமையின்படி, இது வகை V (காக்கப்பட்ட நிலத்தோற்றம்) என்பதற்குள் அடங்கும்.

## புவியியலும் காலநிலையும்

ஜியுசாய்கோ மின்ஷான் மலைத் தொடரின் தென் முனையில் மாகாணத் தலைநகரான செங்டுவுக்கு வடக்கே 330 கி.மீ. தொலைவில் அமைந்துள்ளது. இது முன்னர் நான்பிங் கவுண்டி என அழைக்கப்பட்ட ஜியுசாய்கோ கவுண்டியின் ஒரு பகுதியாகும். இவ்விடம் சிச்சுவான் மாகாணத்தில், அதன் கான்சு மாகாணத்துடனான எல்லைக்கு அருகிலுள்ள ஆபா திபேத்திய கியாங் தன்னாட்சி அதிகாரஎல்லைப் பகுதிக்கு உட்பட்டது.

இப்பள்ளத்தாக்கு குறைந்தது 240 சதுர கிலோமீட்டர் பரப்பளவைத் தன்னுள் அடக்கியுள்ளது. சில காப்பு நிறுவனங்கள், 400 - 600 சதுர கி.மீ. பரப்பளவுகொண்ட இடைநிலைப் பகுதிகளையும் உள்ளடக்கி, இதனை 600 - 700 சதுர கி.மீ. என்கின்றன. இப்பகுதியின் உயரம் ஷுசெங் நீர்வெளியேற்றப் பகுதிக்கு அண்மையில் 1,998 - 2,140 மீட்டர்கள் தொடக்கம் கான்சிகொங்காய் மலையில் உள்ள செச்சாவா நீர்வெளியேற்றப் பகுதியில் 4,558 - 4,764 மீட்டர்கள் வரை வேறுபடுகின்றது.

## இவற்றையும் பார்க்கவும்

* உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
* உலக பாரம்பரியக் களம்
* சீன மாகாணங்கள்

## வெளியிணைப்புகள்

* [[யுனெஸ்கோ] உலக பாரம்பரியக் களங்களில் ஜியுசாய்கோ]
* Jiuzhaigou at the யுனெஸ்கோவின் MAB உயிர்க்கோளக் காப்பகப் பகுதியில் (Biosphere Reserves) ஜியுசாய்கோ 

## மேற்கோள்கள்

பகுப்பு:சீனாவில் உள்ள உலக பாரம்பரியக் களங்கள்
சீன மாகாணங்கள்

சீனாவில் **மாகாணங்கள்** என்பது சீன மொழியில் *ஷெங்* எனப்படும் நிர்வாகப் பிரிவைக் குறிக்கிறது. மாநகரசபைகள், தன்னாட்சிப் பகுதிகள், சிறப்பு நிர்வாகப் பகுதிகள் என்பவற்றோடு மாகாணங்களும் சீனாவின் முதல் நிலை நிர்வாகப் பிரிவுகள் அல்லது மாகாணமட்ட நிர்வாகப் பிரிவுகள் எனப்படுகின்றன. சீனா தாய்வானையும் மக்கள் சீனக் குடியரசின் ஒரு மாகாணமாகக் கருதுகிறது. எனினும் இது அதன் கட்டுப்பாட்டுக்குள் இல்லை. எனவே மக்கள் சீனக்குடியரசின் 23 மாகாணமட்ட நிவாகப் பிரிவுகளில், 22 நிர்வாகப் பிரிவுகள் சீன அரசின் கீழ் உள்ளன.

பகுப்பு:சீனாவின் நிர்வாகப் பிரிவுகள்
கொசோவோ

**கொசோவோ** (*Kosovo*, அல்பேனிய மொழி: Kosova அல்லது Kosovë, சேர்பிய மொழி: Косово, Kosovo) சேர்பியாவிடம் இருந்து பெப்ரவரி 17, 2008 இல் ஒருதலைப் பட்சமாக விடுதலையை அறிவித்த நாடாகும். இது தென்கிழக்கு ஐரோப்பாவில் உள்ளது. 1999 முதல் இது ஐக்கிய நாடுகளின் நிர்வாகத்தின் கீழ் இயங்கியது.

## மேற்கோள்கள்

## வெளி இணைப்புகள்
* New Kosova Report - Kosovo News and Views Portal

பகுப்பு:ஐரோப்பிய நாடுகள்
பகுப்பு:கொசோவோ
டிரினிடாட்

thumb|right|250px|டிரினிடாடின் வரைபடம்
**டிரினிடாட்** (ஆங்: *Trinidad*) என்பது திரினிடாட் டொபாகோ என்னும் நாட்டைச் சேர்ந்த 23 தீவுகளில் மிகப்பெரியதும் மக்கள்தொகை மிகுந்ததுமான தீவு. டிரினிடாட், கரிபியன் பகுதியின் தென்கோடியில் உள்ளது. வெனிசுவேலாவின் வடகிழக்குக் கரையில் இருந்து 11 கி.மீ. தொலைவில் உள்ளது. இத்தீவின் பரப்பளவு 4,769 ச.கி.மீ. ஆகும்.

## இத்தீவைச் சேர்ந்த புகழ்பெற்ற மனிதர்கள்
* பிரையன் லாரா
* சுனில் நரைன்

## வெளி இணைப்புகள்
* டிரினிடாட்-டொபாகோ பற்றிய வலைத்தளம் 
* டிரினிடாட்-டொபாகோ சுற்றுலா பற்றிய தளம்

பகுப்பு:அத்திலாந்திக்குப் பெருங்கடல் தீவுகள்
பகுப்பு:திரினிடாட் டொபாகோ
பகுப்பு:வட அமெரிக்கத் தீவுகள்
அன்ஹுயி மாகாணம்

**அன்ஹுயி** மக்கள் சீனக் குடியரசில் உள்ள ஒரு மாகாணம் ஆகும். கிழக்குச் சீனாவில் யாங்சீ ஆறு மற்றும் ஹுவைஹீ ஆறு ஆகியவற்றின் நீரேந்து பகுதிகளுக்குக் குறுக்கே அமைந்துள்ள இது, கிழக்கில் ஜியாங்சூ, தென்கிழக்கில் செஜியாங், தெற்கில் ஜியாங்சி, தென்மேற்கில் ஹுபேய், வடமேற்கில் ஹெனான், வடக்கின் ஒரு சிறு பகுதியில் சாண்டோங் ஆகிய மாகாணங்களை எல்லைகளாகக் கொண்டுள்ளது. ஹேபேய் இம் மாகாணத்தின் தலைநகரம் ஆகும்.

## பெயர்

*அன்ஹுயி* என்னும் பெயர், தென் சீனாவிலுள்ள இரு நகரங்களான அன்கிங், இன்று ஹுவான்ஷான் நகரம் என அழைக்கப்படும் ஹுயிசூ ஆகியவற்றின் பெயர்களின் சேர்க்கையால் பெறப்பட்டது. அன்ஹுயில், வான் என்னும் பழைய நாடொன்று இருந்ததுடன், *வான்* மலையும், *வான்* என்னும் ஒரு ஆறும் இருப்பதால் இந்த மாகாணத்தை *வான்* என்னும் சுருக்கப் பெயரால் அழைப்பதுண்டு.

## வெளியிணைப்புகள்

* அன்ஹுயி மறும் பிற மாகாணங்களிலுள்ள சுற்றுலா மையங்கள் 
* அன்ஹுயி அதிகாரபூர்வ இணையத்தளம்  - 
* அன்ஹுயியின் பெரிய நிலப்படம் 
* அன்ஹுயி மாகாணம்
* சீன இணையத் தகவல் மையம்
* '' யின் யு டாங்: ஒரு சீன வீடு '' கிங் மரபின் இறுதிக் காலப்பகுதியில் கட்டப்பட்ட ஹுவாங் குடும்ப வீடொன்றை ஆராய்வதன்மூலம் அன்ஹுயி மாகாணத்தின் வாழ்க்கை முறையை அறிய முற்படுகிறது.

பகுப்பு:சீனாவின் மாகாணங்கள்
பிரதேச செயலாளர் பிரிவுகளின் பட்டியல் - சபரகமுவா மாகாணம், இலங்கை

நிர்வாக நடவடிக்கைகளுக்காக இலங்கையின் சபரகமுவா மாகாணம் 28 பிரதேச செயலாளர் பிரிவுகளாகப் பிரிக்கப்பட்டுள்ளது. இதில் இரத்தினபுரி மாவட்டம் 17  பிரிவுகளையும்,  கேகாலை மாவட்டம்  11 பிரிவுகளையும்  கொண்டுள்ளது. 388 சதுர கிலோமீட்டர் பரப்பளவைக் கொண்ட  இரத்தினபுரி மாவட்டத்தின் எம்பிலிபிட்டியா பிரதேச செயலாளர் பிரிவு மிகப் பெரிய பிரதேச செயலாளர் பிரிவாகவும் 80 சதுர கிலோமீட்டர் பரப்பளவைக் கொண்ட  இரத்தினபுரி மாவட்டத்தின் ஒபநாயக்கா பிரதேச செயலாளர் பிரிவு மிகச் சிறிய பிரதேச செயலாளர் பிரிவாகவும் காணப்படுகிறது.

## இரத்தினபுரி மாவட்டம்
இரத்தினபுரி மாவட்டம் 17 பிரதேச செயளாலர் பிரிவுகளாக பிரிக்கப்பட்டு நிர்வகிக்கப்படுகிறது.
350px|right|thumb|இரத்தினபுரி மாவட்டத்தின் 17 பிரதேச செயளர்பிரிவுகள்
* அயகமை பிரதேச செயலாளர் பிரிவு
* பலாங்கொடை பிரதேச செயலாளர் பிரிவு
* எகலியகொடை பிரதேச செயலாளர் பிரிவு
* எலபாத்தை பிரதேச செயலாளர் பிரிவு
* எம்பிலிபிட்டியா பிரதேச செயலாளர் பிரிவு
* கொடக்கவளை பிரதேச செயலாளர் பிரிவு
* இம்புல்பே பிரதேச செயலாளர் பிரிவு
* ககவத்தை பிரதேச செயலாளர் பிரிவு
* கலவானை பிரதேச செயலாளர் பிரிவு
* கிரியெல்லை பிரதேச செயலாளர் பிரிவு
* கொலொன்னை பிரதேச செயலாளர் பிரிவு
* குருவிட்டை பிரதேச செயலாளர் பிரிவு
* நிவித்திகலை பிரதேச செயலாளர் பிரிவு
* ஓப்பநாயக்கை பிரதேச செயலாளர் பிரிவு
* பெல்மதுளை பிரதேச செயலாளர் பிரிவு
* இரத்தினபுரி பிரதேச செயலாளர் பிரிவு
* வெளிகேபொலை பிரதேச செயலாளர் பிரிவு

## கேகாலை மாவட்டம்
கேகாலை மாவட்டம்  11 பிரதேச செயளாலர் பிரிவுகளாக பிரிக்கப்பட்டு நிர்வகிக்கப்படுகிறது
* அரநாயக்கா பிரதேச செயலாளர் பிரிவு
* புலத்கொகுபிட்டிய பிரதேச செயலாளர் பிரிவு
* தெகியோவிட்டை பிரதேச செயலாளர் பிரிவு
* தெரனியாகலை பிரதேச செயலாளர் பிரிவு
* கலிகமுவை பிரதேச செயலாளர் பிரிவு
* கேகாலை பிரதேச செயலாளர் பிரிவு
* மாவனெல்லை பிரதேச செயலாளர் பிரிவு
* றம்புக்கணை பிரதேச செயலாளர் பிரிவு
* ருவான்வெல்லை பிரதேச செயலாளர் பிரிவு
* வறக்கப்பொலை பிரதேச செயலாளர் பிரிவு
* எட்டியாந்தோட்டை பிரதேச செயலாளர் பிரிவு

## மேற்கோள்கள்



பகுப்பு:சபரகமுவா மாகாணம், இலங்கை
பகுப்பு:இலங்கை தொடர்பான பட்டியல்கள்
பகுப்பு:இலங்கை பிரதேச செயலாளர் பிரிவுகளின் பட்டியல்கள்
1627

**1627** (**[[ரோம எண்ணுருக்கள்|MDCXXVII]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 20 - யாழ்ப்பாணத்தைத் தாக்கிய பெரும் சூறாவளியில் சிக்கி பலர் இறந்தனர்.
* ஜூலை 4 - ஜூலை 19 - ஐஸ்லாந்து நாட்டை முஸ்லிம்கள் தாக்கினர்.
* ஜூலை 20 - ரே தீவை ஆங்கிலேயர் முற்றுகையிட்டனர். ஆனாலும் இது வெற்றி பெறவில்லை.
* ஜூலை 27 - தெற்கு இத்தாலி நகரான சான் செவேரோவை நிலநடுக்கம் தாக்கியது.

## திகதி குறிப்பிடாத நிகழ்வுகள்
* தெற்கு ஆஸ்திரேலியாவை முதன் முதலில் ஒரு டச்சுக் கப்பல் கண்டது.
* பார்படோசில் முதலாவது ஆங்கிலக் குடியேற்றம் ஆரம்பமானது.

## [[முகலாயப் பேரரசு|முகாலயப் பேரரசர்கள்]]
* ஜஹாங்கீர் (1605-1627 
* சார்ஜகான் (1627-1658

## பிறப்புகள்

## இறப்புகள்
* மார்ச் 22 - பிலிப்பே டி ஒலிவேரா, யாழ்ப்பாணத்தின் முதலாவது போர்த்துக்கேய ஆளுநர்
* அக்டோபர் 28 - ஜஹாங்கீர், இந்தியாவின் முகலாயப் பேரரசின் மன்னன் (பி. 1569)

## 1627 நாட்காட்டி

## மேற்கோள்கள்
பண்ணார்கட்டா சாலை

*பண்ணார்கட்டா சாலை* கர்நாடகத்தில் உள்ள ஒரு மாநிலச்சாலை. இது பெங்களூரு நகரத்தில் ஆரம்பித்து பண்ணார்கட்டா கிராமம், ஜிகனி வழியாக ஆனெக்கல் தாலுகாவில் முடிவடைகிறது. இது  வரை நீள்கிறது.

முன்பு பண்ணார்கட்டா சாலை, ஆனெக்கல் சாலை என்று அழைக்கப்பட்டது. நாளடைவில் இது பிரசித்தி பெற்ற சுற்றுலாத்தலமான பண்ணார்கட்டா தேசியப்பூங்கா இந்த சாலையில் இருப்பதால் பண்ணார்கட்டா சாலை ஆனது.

## மருத்துவ மனைகள்
வோக் ஹார்ட் மருத்துவமனை, அப்பல்லோ மருத்துவமனை, சாகர் அப்பல்லோ மருத்துவமனை மற்றும் ஜெயதேவா மருத்துவமனை 

## அஞ்சல் குறியீடு
560 029, 560 076 and 560 079

## மேற்கோள்கள்

பகுப்பு:பெங்களூர்
தலைமன்னார் வடக்கு கிராம அலுவலர் பிரிவு

MN/48 இலக்கம் உள்ள **தலைமன்னார் வடக்கு கிராம அலுவலர் பிரிவு** இலங்கையில் மன்னார் மாவட்டத்தில் மன்னார் நகரம் பிரதேச செயலாளர் பிரிவில் உள்ள ஓர் கீழ் நிலை நிர்வாகப் பிரிவு ஆகும். இப்பகுதியானது 1.79 சதுர கிலோமீட்டர் விஸ்தீரணம் உள்ளது. இக்கிராம அலுவலர் பிரிவானது தலைமன்னார் 3ஆம் வட்டாரம், தலைமன்னார் 4ஆம் வட்டாரம் ஆகிய பகுதிகளை உள்ளடக்கியுள்ளது.

## உசாத்துணைகள்
#மன்னார் அரசாங்க அலுவலர் அலுவலகம் (கச்சேரி), 2002 

பகுப்பு:மன்னார் மாவட்டத்திலுள்ள ஊர்களும், நகரங்களும்
தலைமன்னார் கிழக்கு கிராம அலுவலர் பிரிவு

MN/49 இலக்கம் உள்ள **தலைமன்னார் வடக்கு கிராம அலுவலர் பிரிவு** இலங்கையில் மன்னார் மாவட்டத்தில் மன்னார் நகரம் பிரதேச செயலாளர் பிரிவு இல் உள்ள ஓர் கீழ் நிலை நிர்வாகப் பிரிவு ஆகும். இப்பகுதியானது 4.68 சதுர கிலோமீட்டரில் பரம்பியுள்ளது. இப்பகுதியானது தலைமன்னார் 5ஆம் வட்டாரம் பகுதியை உள்ளடக்கியுள்ளது.

## உசாத்துணைகள்
#மன்னார் அரசாங்க அலுவலர் அலுவலகம் (கச்சேரி), 2002 

பகுப்பு:மன்னார் மாவட்டத்திலுள்ள ஊர்களும், நகரங்களும்
சீனப் பொதுவுடமைக் கட்சி

**சீனப் பொதுவுடமைக் கட்சி** (சீபொக) அல்லது **சீனக் கம்யூனிஸ்ட் கட்சி** மக்கள் சீனக் குடியரசின் ஆளும் அரசியல் கட்சியாகும். சீனாவின் அரசியல் சட்டப்படி இக் கட்சியே நாட்டை ஆள முடியும். சீனப் பொதுவுடமைக் கட்சி 1921 ஆம் ஆண்டில் தொடங்கப்பட்டது. குவோமிந்தாங் கட்சியின் ஆட்சியில் இருந்த அன்றைய சீனாவின் தேசிய அரசாங்கத்துக்கு எதிராகப் போரிட்ட இக் கட்சி, சீனப் புரட்சி எனப்படும் புரட்சி மூலம் நாட்டின் ஆட்சியைக் கைப்பற்றியது. 70 மில்லியன் மேலான உறுப்பினர்களைக் கொண்டுள்ள இக் கட்சியே உலகின் இரண்டாவது பெரிய அரசியல் கட்சியாகும்.

## சீன மக்கள் குடியரசில் கட்சியின் பங்கு
சீனப் பொதுவுடமைக் கட்சி மக்கள் சீனாவிலுள்ள மூன்று அதிகார மையங்களுள் ஒன்றாகும். அரச இயந்திரமும், மக்கள் விடுதலைப் படையும் ஏனைய இரண்டு அதிகார மையங்கள். மக்கள் சீனாவில் இக் கட்சி மிகவும் பலம் வாய்ந்ததாகும். சீனாவின் சிறப்பு நிர்வாகப் பகுதிகளான ஹாங்காங், மாக்காவோ ஆகியவற்றுக்கு வெளியே பொதுவுடமைக் கட்சியின் ஆளுகைக்கு உட்பட்ட பகுதிகளில் இது ஒரு கட்சி அரசாகச் செயல்படுகின்றது.

வலது|thumb|சீனப் பொதுவுடமைக் கட்சியின் கொடி
ஸ்டாலினுக்குப் பிற்பட்ட சோவியத் ஒன்றியத்தில் கட்சியே அரசைக் கட்டுப்படுத்தியது போல அல்லாமல், சீனாவில் கட்சிக்கும் அரசுக்கும் நேரடியான தொடர்பு இல்லை. சீனாவில், ஆட்சி அதிகாரம் அரசு நிலையிலிருந்தே பெறப்படுகின்றது. ஆனால் முக்கிய அரச பதவிகள் அனைத்தையும் கட்சி உறுப்பினர்களே வகிக்கின்றனர். கட்சி தனது ஒழுங்கமைப்புப் பிரிவினூடாகப் பதவி நியமனங்களுக்கு உரியவர்களைத் தீர்மானிக்கின்றது. சட்டத்துக்கு மேலான அதிகாரத்தைக் கொண்ட சோவியத் ஒன்றிய நிலைமைக்கு மாறாக, 1990க்குப் பின்னர் சீனாவில் பொதுவுடமைக் கட்சி சட்டத்துக்குக் கட்டுப்பட்டது ஆகும். இதனால் அது அரசின் அதிகாரத்துக்கும் நாட்டின் அரசியல் சட்டத்துக்கும் கட்டுப்பட்டது ஆகும். அரசு, காவல்துறை மற்றும் இராணுவம் ஆகியவைகளின் முழு கட்டுப்பாடும் சீன கம்யூனிஸ்ட் கட்சியின் கையில் உள்ளது..

## கட்சியின் நூற்றாண்டு விழா
சீனப் பொதுவுடமைக் கட்சி மே 1921-ஆம் ஆண்டில் நிறுவப்பட்டது. 1 சூலை 2021 அன்று இக்கட்சி தனது நூற்றாண்டு விழாக்களை பெய்ஜிங் நகரத்த்தின் தியனன்மென் சதுக்கத்தில் கொண்டாடத் துவங்கியது. நூற்றாண்டு விழாவை துவக்கிப் பேசிய சீன அதிபரும், சீன பொதுவுடமைக் கட்சியின் தலைவருமான சீ சின்பிங், *சீனாவை யாரும் அடிமைபடுத்த முடியாது. அவ்வாறு செய்ய முயல்பவர்கள் ரத்தக்களறியை சந்திப்பார்கள்* என அறைகூவல் விடுத்துள்ளார். மேலும் சீனாவை அடிமைபடுத்தும் காலம் மலையேறி விட்டது என்றும், எந்த நாட்டையும் சீனா அடிமைபடுத்தியது கிடையாது; அடக்கியதும் இல்லை; அடக்குமுறைகளை ஏவியதும் இல்லை என்றார். 

## இதனையும் காண்க
* சீனப் பொதுவுடமைக் கட்சியின் தேசிய பேராயம்
* சீனப் பொதுவுடமைக் கட்சியின் நடுவண் செயற்குழு
* சீனப் பொதுவுடமைக் கட்சியின் அரசியல் பணியகம்
* சீனப் பொதுவுடமைக் கட்சியின் மத்தியக் குழுவின் செயலகம்
## மேற்கோள்கள்


## வெளி இணைப்புகள்
* The Chinese Communist Party
* சீன கம்யூனிஸ்ட் கட்சியின் நூற்றாண்டு விழா 
பகுப்பு:சீனாவின் அரசியல் கட்சிகள்
பகுப்பு:1921இல் நிறுவப்பட்ட அரசியல் கட்சிகள்
பகுப்பு:சீன அரசு
பகுப்பு:சீனப் பொதுவுடமைக் கட்சி
குவோமிந்தாங்

**குவோமிந்தாங்** அல்லது **சீனத் தேசியவாதக் கட்சி** தாய்வானில் அமைந்துள்ள சீனக் குடியரசின் ஒரு அரசியல் கட்சியாகும். இடங்களின் அடிப்படையில் நாட்டின் நாடாளுமன்றத்தில் உள்ள மிகப்பெரிய கட்சியும் நாட்டின் மிகப் பழைய கட்சியும் இதுவே. குவோமிந்தாங் அனைத்துலக சனநாயக ஒன்றியத்தின் ஒரு உறுப்புக் கட்சியாகும்.

மக்கள் முதற்கட்சி (People First Party), சீன புதுக் கட்சி (Chinese New Party) ஆகியவற்றுடன் குவோமிந்தாங்கும் சேர்ந்து பான்-புளூ கூட்டணி எனப்படுகின்றது. இவை சீனாவின் ஒருங்கிணைப்புக்கு ஆதரவாக உள்ளன.

பகுப்பு:சீனாவின் அரசியல் கட்சிகள்
பகுப்பு:1894இல் நிறுவப்பட்ட அரசியல் கட்சிகள்

zh-min-nan:Tiong-kok Kok-bîn-tóng
இக்பால் நகர் கிராம அலுவலர் பிரிவு

241 D இலக்கம்  உடைய **இக்பால் நகர் கிராம அலுவலர் பிரிவு** (*Iqbal Nagar*) குச்சவெளி பிரதேச செயலாளர் பிரிவில்  உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 337 குடும்பத்தைச் சேர்ந்த 1060 அங்கத்தவர்கள் வசித்து வருகின்றனர்.

## உசாத்துணைகள்
#திருகோணமலை மாவட்டப் புள்ளிவிபரம்,  திருகோணமலை அரச அலுவலகம் (கச்சேரி) 2006. 

## மேற்கோள்கள்

பகுப்பு:குச்சவெளி பிரதேச செயலாளர் பிரிவு
பகுப்பு:கிராம அலுவலர் பிரிவு (திருகோணமலை)
மீர்

**மீர்** அல்லது **மிர்** (*Mir*, ரஷ்ய மொழி: Мир), சோவியத் ஒன்றியத்தின் (தற்போது ரஷ்யா) பூமியைச் சுற்றி வர ஏவப்பட்ட ஒரு விண்நிலையம் ஆகும். விண்வெளியில் முதன் முதலில் நிறுவப்பட்ட நீண்ட-கால தொழிற்பாடுடைய விண்நிலையம் இதுவாகும். உலக அமைதியின் சின்னமாக சோவியத் ஒன்றியம் இதனை உருவாக்கியது. 1986 ஆம் ஆண்டு பெப்ரவரி 19 இல் இந்நிலையம் விண்ணுக்கு ஏவப்பட்டது. *மீர்* என்பது ரஷ்ய மொழியில் *சமாதானம்* அல்லது *அமைதி* எனப் பொருள்படும். விண்வெளி வீரர்கள் பூமியிலிருந்து மீள் விண்கப்பலில் பயணம் செய்து, விண்வெளியில் நிரந்தரமாகக் குடியேற சோவியத்தின் இத்திட்டம் வழிகோலியது. ரஷ்ய விண்கப்பலான சோயுஸ் மூலமாக முதலில் விண்வெளி ஆய்வாளர்கள் பயணம் செய்து, மீர் நிலையத்தோடு இணைக்கப்பட்டு இடம் மாறிக்கொண்டனர். அதன் பின்னர் நாசாவின் அட்லாண்டிஸ் மீள்விண்ணோடம் மீருடன் இணைந்தது.

மீர் விண்வெளி நிலையம் மார்ச் 23, 2001 வரை இயங்கியது. இது பின்னர் புவியின் சுற்று வட்டத்தில் இருந்து கட்டாயமாக விலக்கப்பட்டு தென் பசிபிக் பெருங்கடலில் விழுந்து மூழ்க விடப்பட்டது.

## வெளி இணைப்புகள்
* அவனியைப் பல்லாண்டு சுற்றிவரும் அண்டவெளி நிலையங்கள் (சி. ஜெயபாரதன்)
* மீர் நாட்காட்டி

## மேற்கோள்கள்

பகுப்பு:உருசிய விண்வெளித் திட்டங்கள்
பகுப்பு:விண்வெளி நிலையங்கள்
தென்னமரவடி கிராம அலுவலர் பிரிவு

### அறிமுகம்
31 E இலக்கம்  உடைய **தென்னமரவடி கிராம அலுவலர் பிரிவு** (*Thennamaravady*) குச்சவெளி பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும்.

### தென்னவன்மரவடி வரலாறு
பாண்டிய மன்னனுடைய மரக்கலங்கள் வந்து கிழக்கு கரையில் கட்டப்பட்ட இடம் தென்னவன் மரவடி என்று அழைக்கப்பட்டது. பிற்காலத்தில் தென்னமரவடி என்று பெயர் மாற்றம் பெற்றுள்ளது. குமுழமுனை பிரதேசத்தில் கட்டப்படும் யானைகள் செம்மலை குடாவின் ஊடாகவும், தென்னமரவடி ஊடாகவும் தென்னிந்தியாவிற்கு கொண்டுசெல்லப்பட்டுள்ளன.

தென்னமரவடியில் ஒரு புராதன இராஜதானி இருந்துள்ளது. தென்னிந்தியாவில் பிரபலமான வைத்தியர்கள், பிராமணர்கள் மற்றும் பல குலத்தவர்கள் இங்கு குடியேற்றப்பட்டதாக தெரிவிக்கப்படுகின்றது. அவர்களுடைய பரம்பரையினர் வேறு இடங்களுக்கு அனுப்பப்பட்டுள்ளனர். இவர்கள் முள்ளியவளை, கணுக்கேணி, குமுழமுனை ஆகிய இடங்களில் வாழ்ந்ததாக தெரிவிக்கப்படுகின்றது. குமுழமுனைக்கு அடுத்திருக்கும் கரடிப்பூவல் என்ற கிராமத்தில் இருந்த வைத்திய பரம்பரையினர் தஞ்சாவுர், மற்றும் வேதாரணியம் ஆகிய இடங்களில் இருந்து வந்து குடியேறியதாக பரம்பரைக் குறிப்புகள் கூறுகின்றன.

### உசாத்துணைகள்
#திருகோணமலை மாவட்டப் புள்ளிவிபரம்,  திருகோணமலை அரச அலுவலகம் (கச்சேரி) 2006. 

பகுப்பு:குச்சவெளி பிரதேச செயலாளர் பிரிவு
பகுப்பு:கிராம அலுவலர் பிரிவு (திருகோணமலை)
1848

[thumb|[பெப்ரவரி 21: கார்ல் மார்க்ஸ் கம்யூனிஸ்ட் அறிக்கையை வெளியிட்டார்.]]
[thumb|[செப்டம்பர் 12: சுவிஸ் சமஷ்டிக் குடியரசு உருவாக்கப்பட்டது.]]
**1848**  (**[[ரோம எண்ணுருக்கள்|MDCCCXLVIII]]**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் வியாழக்கிழமையில் ஆரம்பமானது.

## நிகழ்வுகள்
* பெப்ரவரி 2 - மெக்சிக்கோ-அமெரிக்கப் போர் முடிவுக்கு வந்தது.
* பெப்ரவரி 21 - கார்ல் மார்க்ஸ், பிரெட்ரிக் ஏங்கல்ஸ் தமது புகழ்பெற்ற கம்யூனிஸ்ட் அறிக்கையை வெளியிட்டனர்.
* பெப்ரவரி 22 - பாரிசில், லூயி பிலிப்பே மன்னனுக்கெதிராக புரட்சி வெடித்தாது. இரண்டு நாட்களின் பின்னர் மன்னன் முடி துறந்தான்.
* மார்ச் 8 - பெண்களுக்கு உரிமை கிடைத்த நாள்.
* மார்ச் 15 - ஹங்கேரியில் புரட்சி வெடித்தது.
* ஏப்ரல் 10 - இங்கிலாந்தில் கிரேட் யார்மூத் நகரில் பாலம் ஒன்று இடிந்து வீழ்ந்ததில் 250 பேர் கொல்லப்பட்டனர்.
* ஜூலை 26 - மாத்தளை கிளர்ச்சி: இலங்கையில் பிரித்தானியருக்கு எதிராக வீரபுரன் அப்பு தலைமையில் கிளர்ச்சி வெடித்தது. வீரபுரன் அப்பு கைது செய்யப்பட்டு ஆகஸ்ட் 8 இல் தூக்கிலிடப்பட்டான்.
* ஆகஸ்ட் - யாழ்ப்பாணத்தில் கத்தோலிக்க ஆண்கள் ஆங்கிலப் பாடசாலை பெட்டாச்சினி என்பவாரால் தொடங்கப்பட்டது.
* செப்டம்பர் 12 - சுவிஸ் சமஷ்டிக் குடியரசு உருவாக்கப்பட்டது.

## நாள் அறியப்படாதவை
* நியூயோர்க்கில் காலரா தாக்கியதில் 5000 பேர் வரையில் இறந்தனர்.
* அசோசியேட்டட் பிரஸ் நியூயோர்க்கில் ஆரம்பிக்கப்பட்டது.
* வண்ணார்பண்ணை நாவலர் மகா வித்தியாலயம் யாழ்ப்பாணத்தில் நிறுவப்பட்டது.

## பிறப்புகள்
* ஏப்ரல் 29 - ரவி வர்மா, இந்திய ஓவியர் (இ. 1906)

## இறப்புகள்
* பெப்ரவரி 23 - ஜான் குவின்சி ஆடம்ஸ், ஐக்கிய அமெரிக்காவின் 6வது குடியரசுத் தலைவர் (பி. 1767)
* தியாகராஜ சுவாமிகள் (பி. 1767)
* எமிலி புராண்ட்டி‎ (பி. 1818)

## 1848 நாட்காட்டி

## மேற்கோள்கள்
1840கள்

**1840கள்** என்றழைக்கப்படும் பத்தாண்டு காலம் 1840ஆம் ஆண்டு துவங்கி 1849-இல் முடிவடைந்தது.

## நுட்பம்
* முதற்தடவையாக சத்திர சிகிச்சைகளில் பொது அனெஸ்தேசியா (general anesthesia) பாவிக்கப்பட்டது.
* முதலாவது தந்திச் செய்தி சாமுவேல் மோர்ஸ் என்பவரால் மே 24, 1844 இல் பால்ட்டிமோரில் இருந்து வாஷிங்டன் டிசிக்கு அனுப்பப்பட்டது.
* அடொல்ஃப் சாக்ஸ் சாக்சபோனுக்கான காப்புரிமம் மே 17, 1846 இல் பெற்றார்.

## அரசியல்
* ஆகஸ்ட் 29, 1842 இல், முதலாவது ஓப்பியம் போர் முடிவுக்கு வந்தது.
* மெக்சிக்கோ-அமெரிக்கப் போர் (1846 - 1848)
* கார்ல் மார்க்ஸ் கம்யூனிஸ்ட் அறிக்கையை பெப்ரவரி 21, 1848 இல் வெளியிட்டார்.

## வேறு
* தபால்தலை அறிமுகமானது. பென்னி பிளாக் என்ற முதலாவது தபால் தலையை ஐக்கிய இராச்சியம் மே 1, 1840 இல் வெளியிட்டது.

## இலங்கை
* இலங்கை வங்கி அமைக்கப்பட்டது (செப்டம்பர் 24, 1840)
* யாழ்ப்பாணத்துக்கும் ஊர்காவற்துறைக்கும் இடையில் தபால் சேவை ஆரம்பமாகியது (ஏப்ரல் 1841)
* யாழ்ப்பாணம், மானிப்பாயில் தமிழ் அகராதி வெளியிடப்பட்டது (ஏப்ரல் 1841)
* மன்னாரில் காலரா நோயினால் 500 பேர் வரையில் இறந்தனர் (1842)
* இலங்கையில் அடிமைத் தொழில் முற்றாகத் தடை செய்யப்பட்டது (டிசம்பர் 20, 1844)

## முகலாயப் பேரரசர்கள்
* பகதூர் ஷா சஃபார் (1837-1858)

## மேற்கோள்கள்
முறம்

thumb|right|சுளகு நடனம்
thumb|150px|யாழ்ப்பாணத்து முறம்

**முறம்** (அல்லது **சொலவு**, இலங்கை வழக்கு: **சுளகு**) என்பது தானியங்களை உமி, கல் போன்றவற்றிலிருந்து பிரித்தெடுக்க ஈழ, தமிழக கிராமப்புறங்களில் பயன்படுத்தப்படும் ஒரு எளிமையான கருவி  இவ்வாறு பிரித்தெடுப்பதை புடைத்தல் என்பர். விவசாயிகளின் இல்லங்களில் இது பரவலாக காணப்படும். மூங்கில் பட்டைகொண்டு முடையப்பட்டு விளிம்புகள் கட்டப்பட்ட முறம், அடிப்பகுதியில் அகண்டும் நுனிப்பகுதியில் குறுகியும் ஒரு முக்கோண வடிவில் இருக்கும். இலங்கையில் பனை ஈர்க்கு கொண்டு முடையப்பட்ட சுளகுகள் அதிகம் பயன்பாட்டில் உள்ளன. சில சமயங்களில் நெடுநாட்கள் பயனிலிருப்பதற்காக முறத்தின் அடிப்புறம் பசுவின் சாணத்தால் மெழுகப்பட்டிருக்கும்.

## பயன்படுத்தப்படும் முறை
முறத்தை பயன்படுத்த நல்ல பயிற்சி வேண்டும். முறத்தில் இருக்கும் கல்/உமி கலந்த தானியத்தை மெதுவாக தட்டி/வீசி எழுப்பி அதை மீண்டும் பிடிக்க வேண்டும். தானியத்திற்கும், கலப்பு பொருளுக்கும் உள்ள எடை வேறுபாட்டால் அவை வேவ்வேறு இடங்களில் விழும். இதை தொடர்ந்து செய்யும்பொழுது தானியம் ஒரு புறமாகவும் கலப்பு பொருள் ஒரு புறமாகவும் பிரியும்.

### தெள்ளேணம்
தெள்ளுதல் நாவுதல் புடைத்தல் கொழித்தல் முதலியன அரிசி ஆக்கும் மகளிர் முறச்செயல்கள் ஆகும். குறுநொய்யையும்,மணியையும் பிரிக்கத் தெள்ளுவர். தெள்ளுங்கால் முறத்தின் முகப்பு மேலே தூக்கியிருக்கும். அஃது ஏணம் (உயர்வு) ஆகும். பாடிச் செய்யும் செயலே ஆடலாக எண்ணப்பட்டது.

## பண்டைய தமிழ் சமூகத்தில் முறம்
* நெற்கலத்தில் முறத்தைக்கொண்டு நெல்லை ஒரு தமிழ்ப் பெண்மணி தூற்றிக்கொண்டிருந்த பொழுது, புலி ஒன்று தாக்க வந்ததாகவும், அந்த மங்கை புலிக்கு அஞ்சாமல் முறத்தைக் கொண்டே அதை விரட்டியதாகவும் ஒரு கதை வழக்கத்தில் உள்ளது. தமிழ்ப் பெண்களின் பயமின்மைக்கு எடுத்துக்காட்டாக இக்கதையை கூறுவர். இக்கதையின் நினைவாக புலியை முறம் கொண்டு ஒரு தமிழ் மங்கை விரட்டுவது போன்ற ஒரு சிற்பத்தை மாமல்லபுரத்தில் தமிழக அரசு நிறுவியுள்ளது.

* பண்டைய பாடல்களில் ஒன்று 
இருந்து முகம் திருத்தி 
ஈரொடு பேன் வாங்கி
விருந்து வந்தது என்று விளம்ப
வருந்திமிக 
ஆடினாள் பாடினாள் 
ஆடிப் பழ**முறத்தால்**
சாடினாள் ஓடோடத் தான்

## மேற்கோள்கள்

பகுப்பு:தமிழர் சமையல் கருவிகள்
பகுப்பு:தமிழர் மூங்கில்வேலை
குச்சவெளி கிராம அலுவலர் பிரிவு

239 இலக்கம்  உடைய **குச்சவெளி கிராம அலுவலர் பிரிவு** (*Kuchchaveli*) குச்சவெளி பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். குச்சவெளி பிரதேசம் வடக்கே முல்லைத்தீவு மாவட்டமும் கிழக்கே கடற்கரையும் தெற்கே திருகோணமலை நகரமும் மேற்கே பதவிசிறிபுர, கோம்பரங்கடவேல மற்றும் மொரவவ பகுதியும் அமையப்பெற்ற ஒரு இயற்கை வளங்களால் சூழப்பட்ட கிராமமாகும்.

## உசாத்துணைகள்
#திருகோணமலை மாவட்டப் புள்ளிவிபரம்,  திருகோணமலை அரச அலுவலகம் (கச்சேரி) 2006. 

பகுப்பு:குச்சவெளி பிரதேச செயலாளர் பிரிவு
பகுப்பு:கிராம அலுவலர் பிரிவு (திருகோணமலை)
புஜியான் மாகாணம்

**புஜியான்** மக்கள் சீனக் குடியரசின் தென்கிழக்குக் கரையோரமாக அமைந்துள்ள ஒரு மாகாணம் ஆகும். வடக்கில் செஜியாங்யும், மேற்கில் ஜியாங்சியும், தெற்கில் குவாங்டோங்கும், எல்லைகளாக உள்ளன. தாய்வான், தைவான் நீரிணைக்கு அப்பால் தெற்குப் பக்கத்தில் அமைந்துள்ளது.

புஜியான் என்னும் பெயர் *புஷூ*, *ஜியானூ* என்னும் இரு நகரங்களின் பெயர்களின் சேர்க்கையால் உருவானது. டாங் மரபுக் காலத்தில் இப்பெயர் முதலில் பயன்படுத்தப்பட்டது.

புஜியானின் பெரும் பகுதி மக்கள் சீனக்குடியரசின் ஆளுகைக்கு உட்பட்டது. எனினும், கின்மென் தீவுக் கூட்டமும், மாற்சூவும் தாய்வானில் உள்ள சீனக் குடியரசின் கட்டுப்பாட்டில் உள்ளது.

## வெளியிணைப்புகள்

* வுயி மலைப் படங்கள்
* சியாமென் படங்கள்
* ஃபு சூ படங்கள்
* மெய் சூ தீவு, பு தியான், படங்கள்
* டி ஹுவா படங்கள்
* நான் அன் படங்கள்
* குவான் சூ படங்கள்
* ஷாங் சூ படங்கள்
* நான்ஜியாங் ஊர், நான்ஜியாங் (புஜியான் மாகாணம்) படங்கள்
* புஜியான் மாகாணம் ஒரு வழிகாட்டி
* புஜியானின் பெரிய நிலப்படம்

பகுப்பு:சீனாவின் மாகாணங்கள்
பாரசீகத் தமிழியல்

**பாரசீகத் தமிழியல்** அல்லது பெர்சியன் தமிழியல் என்பது பாரசீக மொழிக்கும், பாரசீக மக்களுக்கும்  தமிழ் மொழிக்கும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.

பாரசீகம் அல்லது இன்றைய இரானுக்கும் தமிழர்களும் நேரடித் தொடர்பு இறுக்கமாக இருக்கவில்லை.  வட இந்தியா அல்லது இந்தி-உருது மூலமே பாரசீக தொடர்பு தமிழுக்கு இருந்தது.  

## தமிழில் கலந்த பாரசீக சொற்கள்
* தயார்
* சுமார்
* திவான்
* சால்வை
* லுங்கி
* ரசீது

## உசாத்துணைகள்
* சு. சக்திவேல். (1984). *தமிழ்மொழி வரலாறு*. சென்னை: மணிவாசகர் பதிப்பகம்.  

பகுப்பு:தமிழியல்
பரப்பளவு அடிப்படையில் ஏரிகள்

ஏரிகளின் அளவு அது கொள்ளும் இடப்பரப்பு, நீர்க் கொள்ளளவு ஆகியவற்றின் அளவைக் கொண்டு குறிப்பிடப்படுகின்றது. கீழே உள்ள பட்டியல் பரப்பளவு அடிப்படையில் உலகின் பெரிய ஏரிகளின் விபரங்களைத் தருகின்றது. சில ஏரிகளின் பரப்பு காலத்துக்குக் காலம் பெருமளவுக்கு வேறுபடுவது உண்டு. பருவகாலங்களைப் பொறுத்தும், சில சமயங்களில் ஆண்டுக்கு ஆண்டும் இவ் வேறுபாடுகள் ஏற்படுகின்றன. வரண்ட பகுதிகளில் உள்ள உப்பு ஏரிகளைப் பொறுத்து இது பெருமளவு உண்மையாகும்.

## பட்டியல்

Source for the 20 largest lakes (and their areas):

## குறிப்புகள்
*குறிப்பு: ஏரிகளின் பரப்பளவில் உசாத்துணை மூலங்களைப் பொறுத்து வேறுபாடுகள் இருக்கக்கூடும்.*

## இவற்றையும் பார்க்கவும்
* ஏரல் கடல், formerly the fourth largest lake in the world, with an area of 
* சாட் ஏரி, formerly the eleventh largest lake in the world, with an area of 
* உருமியா ஏரி, formerly the twenty-ninth largest lake in the world, with an area of 
* மிச்சிகன்-ஹுரோன் ஏரி

## குறிப்புகள்
 

## மேற்கோள்கள்

## வெளி இணைப்புகள்
* 
* 

*
பகுப்பு:ஏரிகள்
சென்னை சீன இயல் மையம்

**சென்னை சீன இயல் மையம் (Chennai Centre for China Studies)** சீனாவைப் பற்றியும் சீன இந்திய அரசியல் அம்சங்களையும் ஆயும் ஒரு மதியுரையகம் ஆகும்.  இந்த அமைப்பு பெரும்பாலும் இளைப்பாறிய இந்திய அரச நிர்வாக அலுவர்களைக் கொண்டுள்ளது.  இவர்களில் பெரும்பாலனவர்கள் தமிழர்கள் ஆவர்.  

## வெளி இணைப்புகள்
* http://www.c3sindia.orக்

﻿

பகுப்பு:சீனவியல்
பகுப்பு:சென்னை
கலியுககாலம் (திரைப்படம்)

**கலியுககாலம்** 1975 இல் ரி. அர்ஜுனா என்ற தமிழ் இயக்குனரால் இயக்கித் தயாரிக்கப்பட்ட *கலியுக காலே* என்ற சிங்களத் திரைப்படத்தின் சமகாலத்தில் தமிழில் மொழிமாற்றம் செய்யப்பட்ட இலங்கைத் திரைப்படமாகும்.

சிங்கள நடிகர்களான டோனி ரணசிங்க, நீட்டா பெர்னாண்டோ, ஆங்கில வானொலி அறிவிப்பாளர் விஜெய் கொரியா ஆகியோர் பிரதான பாத்திரங்களில் நடித்த இத்திரைப்படத்தின் தமிழ் வசனங்களை கே. எம். வாசகர் எழுதினார்.

ஜோக்கிம் பெர்னாண்டோ, விஜயாள் பீற்றர், சுப்புலட்சுமி காசிநாதன், ரி. ராஜகோபால், கே. எஸ். பாலச்சந்திரன், எஸ். ராம்தாஸ், எஸ். செல்வசேகரன் முதலிய பிரபல இலங்கை வானொலிக் கலைஞர்கள் குரல் கொடுத்தனர்.

தமிழ்த்திரைப்படத்தின் பாடல்களுக்கு இசையமைத்தவர், தற்போது டென்மார்க்கில் வாழும் சண் என்ற இசையமைப்பாளராவார்.

## குறிப்பு
* சுஜாதா அத்தனாயக்க பாடி, இத்திரைப்படத்தில் இடம்பெற்ற *அன்புள்ளம் ஒன்று சேர்ந்த நல்ல நாள்* என்ற பாடல் அக்காலத்தில் வானொலியில் அடிக்கடி ஒலிபரப்பான பிரபலமான பாடலாகும்
* ஈழத்துப்பாடகர் அமுதன் அண்ணாமலையும், பிரபல பாடகர் எம்.பி.பரமேஸும் தங்கள் முதல் திரைப்பாடல்களை இந்த்தப்படத்திலேயே பாடியுள்ளார்கள்.
* சிங்களத் திரைப்படம் வெளிவருவதற்கு முன்னரே தமிழ்ப்படம் வெளிவந்துவிட்டது.

## வெளி இணைப்பு
*  கலியுக்காலம் - ஒரு மொழிமாற்றுப்படம் - கட்டுரை - கே.எஸ்.பாலச்சந்திரன்

பகுப்பு:இலங்கைத் தமிழ்த் திரைப்படங்கள்
பகுப்பு:சிங்கள மொழிமாற்றத் திரைப்படங்கள்
பகுப்பு:1975 தமிழ்த் திரைப்படங்கள்
ரிட்டிகலை மலை

**ரிட்டிகலை மலை**  இலங்கையின் வடமத்திய மாகாணத்தில் அனுராதபுரத்திலிருந்து தென்கிழக்குத் திசையில் 40 கிலோமீட்டர் தொலைவில், கடல் மட்டத்திலிருந்து 765 மீட்டர் (2513 அடி) உயரமான மலையாகும். வடமத்திய மாகாணத்தின் உயரத்தில் கூடிய மலைமுகட்டைக் கொண்ட இம்மலைத்தொடர் 3 மைல் நீளமும் அதன் அகலம் கூடிய இடத்தில் 2 மைல் அகலத்தையும் கொண்டது. இம்மலை செறிவான காட்டினால் மூடப்பட்டுள்ளதோடு இக்காட்டில் யானைகள், சிறுத்தைகள், கரடிகள் உட்பட பல விலங்குகள் காணப்படுகின்றன. மலையில் மேற்பகுதிகளில் பல அறிய தாவரங்கள் காணப்படுகின்றன. மல்வத்து ஆற்றின்  நீரேந்துப் பகுதியாக இம்மலை காணப்படுகிறது. 

## மேற்கோள்கள்

பகுப்பு:இலங்கையின் மலைகள்
பகுப்பு:வடமத்திய மாகாணம், இலங்கை
சுப்பீரியர் ஏரி

**சுப்பீரியர் ஏரி**, வட அமெரிக்காவின் ஐந்து பேரேரிகளுள் மிகப் பெரியது ஆகும். இதன் எல்லைகளாக வடக்கில் கனடாவின் ஒண்டாரியோவும், ஐக்கிய அமெரிக்காவின் மினசோட்டாவும் அமைந்திருக்க தெற்கில் ஐக்கிய அமெரிக்க மாநிலங்களான விஸ்கான்சினும், மிச்சிகனும் அமைந்துள்ளன. நீக் கொள்ளளவின் அடிப்படையில் உலகின் மூன்றாவது மிகப் பெரிய நன்னீர் ஏரி இதுவேயாகும் மிச்சிகன் ஏரி, ஹூரோன் ஏரி என்பவை தனித்தனி எரிகள் எனக் கருதப்பட்டால், பரப்பளவின் அடிப்படையில் உலகின் பெரிய நன்னீர் ஏரியாகவும் இது விளங்கும். இவ்வேரி நெதர்லாந்து நாட்டின் பரப்பளவில் இரண்டு மடங்கு ஆகும்.

## மேற்கோள்கள்


## இவற்றையும் பார்க்கவும்

* பரப்பளவு அடிப்படையில் ஏரிகள்

## வெளியிணைப்புகள்
* அனைத்துலக சுப்பீரியர் ஏரி கட்டுப்பாட்டுச் சபை  
* EPAயின் பேரேரிகள் நிலப்படம் 
* EPA's Great Lakes Atlas Factsheet #1
* பேரேரிகள் கரையோர அவதானிப்பு 
* பாக்ஸ் கனடா லேக் சுப்பீரியர்  
* மினசோட்டா சீ கிராண்ட் - சுப்பீரியர் ஏரிப் பக்கம்  
* மேற்குப் பேரேரிகளின் கலங்கரை விளக்கங்கள் பற்றி டெரி பெப்பர்.  

பகுப்பு:ஐக்கிய அமெரிக்க ஏரிகள்
பகுப்பு:வட அமெரிக்க ஏரிகள்
பகுப்பு:கனடிய ஏரிகள்
குவாண்டானமோ விரிகுடா

**குவாண்டானமோ விரிகுடா** (*Guantánamo Bay*, ஸ்பானிய மொழி: ***Bahía de Guantánamo***) என்ன்பது கியூபாவின் தென்கிழக்கில் குவாண்டானமோ மாகாணத்தில்அமைந்துள்ள ஒரு விரிகுடாவாகும். (). இது கியூபாவின் தெற்கில் உள்ள மிகப் பெரிய துறைமுகம் ஆகும்.

1903 இல் கியூபாவுக்கும் அமெரிக்காவுக்கும் இடையில் செய்துகொள்ளப்பட்ட ஒரு உடன்படிக்கையின் படி குவாண்டானமோ வீரிகுடாவை ஐக்கிய அமெரிக்கா முடிவற்ற குத்தகைக்கு பெற்றிருந்தது. இவ்விரிகுடாவில் அமெரிக்காவின் இருப்பை தற்போதைய கியூபா அரசு எதிர்த்து வருகிறது. 1969 ஐநாவின்  வியென்னா உடன்பாட்டின்படி அமெரிக்க ஆக்கிரமிப்பு சட்டபூர்வமல்லாதது என கியூபா வாதிட்டு வருகிறது.

இவ்விரிகுடாவின் தெற்குப் பகுதியில் 1898 இல் கட்டப்பட்ட அமெரிக்காவின் கடற்படைத்தளம் அமைந்திருக்கிறது. கடந்த பல ஆண்டுகளாக இத்தளம் போர்க்கைதிகளின் தடுப்புக்கூடமாக இருந்து வருகின்றது. ஆப்கானிஸ்தான், ஈராக் மற்றும் ஐரோப்பிய நாடுகளில் கைது செய்யப்பட்டவர்கள் இங்கு தடுத்து வைக்கப்பட்டுள்ளார்கள்.

## வெளி இணைப்புகள்

*Read Congressional Research Service (CRS) Reports regarding Guantánamo Detainees 
*U.S. Naval Station Guantanamo Bay&nbsp;— The United States' oldest overseas Naval Base
*Guantánamo: U.S. Black Hole 
*All-Party Parliamentary Group on Guantanamo Bay (APPG-GB)
*Camp Delta (detainee) Map
*U.S. Naval Base Guantanamo Bay Map
*Guantanamo Docket
*Human Rights First; In Pursuit of Justice: Prosecuting Terrorism Cases in the Federal Courts (2009) 

## மேற்கோள்கள்

பகுப்பு:கியூபா
கரடிப் பேரேரி

**கரடிப் பேரேரி** (Great Bear Lake) முழுமையாகக் கனடாவில் இருக்கும் மிகப் பெரிய ஏரியாகும். கனடா-ஐக்கிய அமெரிக்க எல்லையில் அமைந்து கனடாவுக்குள் ஒரு பகுதி மட்டுமே இருக்கும் சுப்பீரியர் ஏரி, ஹூரோன் ஏரி என்பவை இதை விடப் பெரியவை. இது வட அமெரிக்காவின் மூன்றாவது பெரியதும், உலகின் ஏழாவது பெரியதுமான ஏரியாகும். ஆர்க்டிக் வட்டத்தில் 65 - 67 பாகை வடக்கு அகலக்கோடுகளுக்கும், 118 - 123 பாகை மேற்கு நெடுங்கோடுகளுக்கும் இடைப்பட்ட இடத்தில் அமைந்துள்ள இவ்வேரி கடல் மட்டத்திலிருந்து 186 மீ (610 அடி) உயரத்தில் உள்ளது.

இந்த ஏரி 31,153 km² (12,028 mi²) மேற்பரப்பளவும் 2,236 கி.மீ.³ (536 மை³) மொத்த நீர்க் கொள்ளளவும் உடையது. இதன் அதிக பட்ச ஆழம் 446 மீ (1,463 அடி). சராசரி ஆழம் 71.7 மீ (235 அடி). 2,719 கி.மீ. (1,690 மை) மொத்தக் கரையோர நீளத்தைக் கொண்ட இவ்வேரியின் நீரேந்து பகுதி 114,717 கி.மீ.² (44,293 மை²) ஆகும்.

இவ்வேரி நீர் கிரேட் பெயர் ஆற்றினூடாக மக்கன்சி ஆற்றினுள் வெளியேறுகிறது. தென்மேற்கு முனையில் உள்ள, டிலைன், தென்மேற்கு ஆட்சிப்பகுதி மட்டுமே இந்த ஏரிக்கரையில் உள்ள ஒரே குடியிருப்புப் பகுதியாகும்.

## இவற்றையும் பார்க்கவும்

* பரப்பளவு அடிப்படையில் ஏரிகள்

## வெளியிணைப்புகள்
* கரடிப் பேரேரி Watershed  
* உலக ஏரிகள் தரவுத்தளம்  
* கரடிப் பேரேரியின் வரலாற்றுக்கு முற்பட்ட காலம் 

## மேற்கோள்கள்

பகுப்பு:கனடிய ஏரிகள்
உலக்கை அருவி

300px|right|உலக்கை அருவியின் எழில்மிகு தோற்றம்
**உலக்கை அருவி** தமிழ்நாடு, கன்னியாகுமரி மாவட்டத்தில் உள்ள ஓர் இயற்கை அருவியாகும். இது ஒரு சிறந்த சுற்றுலாத் தலமுமாகும். கன்னியாகுமரியில் இருந்து ஏறத்தாழ 40 கிலோமீட்டர் தொலைவில் இது உள்ளது. தோவாளை தாலுக்காவிலுள்ள அழகியபாண்டிபுரம் என்னும் ஊரில் அமைந்துள்ள இந்த அருவியில் எல்லா மாதமும் நீர் வந்து கொண்டு இருக்கும். காடுகள் வழியாகச் செல்லும் ஒதுக்கப்பட்ட பாதைகள் மூலமே இந்த அருவியை அடைய முடியும். அருவியில் குளிப்பதற்கும் இயற்கை அழகை ரசிப்பதற்குமாகவே பல சுற்றுலாப் பயணிகள் இங்கே வருகின்றனர். அருவியை சுற்றிப் பசுமையான காடுகள் கண்ணுக்கு எட்டிய தூரம் வரை தெரியும். கண்ணுக்கெட்டிய தூரம் வரையிலும் பசுமை மாறா காடுகளும் மலைகளும் வற்றாத ஓடைகளும் காணப்படுகின்றன. இந்நீர்வீழ்ச்சி மலை அடிவாரத்திலிருந்து 1000 அடி உயரத்தில் அமைந்துள்ளது. எனவே உலக்கை அருவிக்கு செல்வதென்பது ஒரு சிறந்த மலையேற்ற பயிற்சி செய்வது போன்றதாகும்.

அருவித் தண்ணீர் வரும் இடம் பார்ப்பதற்கு ஓர் உலக்கை போல் இருப்பதால் இதற்கு உலக்கை அருவி எனப் பெயர் வந்தது என்பர்.

## மேற்கோள்கள்

## வெளியிணைப்புகள்
உலக்கை அருவி - காணொளி

பகுப்பு:கன்னியாகுமரி மாவட்ட சுற்றுலாத் தலங்கள்
பகுப்பு:கன்னியாகுமரி மாவட்டத்திலுள்ள அருவிகள்
மிச்சிகன்-ஹுரோன் ஏரி

**மிச்சிகன்-ஹுரோன் ஏரி** என்பது சில சமயங்களில், மிச்சிகன் ஏரி, ஹூரோன் ஏரி என இரண்டு ஏரிகளாகக் கருதப்படும் நீர்ப் பரப்புக்களை உள்ளடக்கிய ஒரு ஏரியாகும். இது வட அமெரிக்கப் பேரேரிகளின் ஒரு பகுதியாகும். நீரியலின் படி இவை இரண்டும் ஒரே ஏரிகளாகும். இரண்டும் ஒரே 577 அடி (176மீட்டர்) உயரத்தில் உள்ளதுடன், இவற்றுக்கிடையில், மாக்கினாக் நீரிணை ஊடாக நீரோட்டமும் உண்டு. இந் நீரிணை 5 மைல்கள் (8.0 கி.மீ.) அகலமும், 120 அடி (37 மீ) ஆழமும் கொண்டது. மிச்சிகன்-ஹூரோன் ஒரே ஏரியாகக் கொள்ளப்படும்போது வட அமெரிக்கப் பேரேரிகளுள் மிகப் பெரியதாக இருப்பது மட்டுமன்றி, பரப்பளவில் உலகின் மிகப்பெரிய ஏரியாகவும் ஆகின்றது. நீர்க் கொள்ளளவின் அடிப்படையில், 3,000 கனமைல்கள் (12,500 கி.மீ.3) சுப்பீரியர் ஏரி, 2,000 கனமைல்கள் (8,300 3) நீர்க் கொள்ளளவு கொண்ட மிச்சிகன்-ஹுரோன் ஏரியை விடப் பெரியதாகும். நீர்க் கொள்ளளவின் அடிப்படையில், மிச்சிகன்-ஹுரோன் ஏரி உலகின் நான்காவது பெரிய நன்னீர் ஏரியாகும்.

## இவற்றையும் பார்க்கவும்
* பரப்பளவு அடிப்படையில் ஏரிகள்
* கனவளவு அடிப்படையில் ஏரிகள்

## வெளியிணைப்புகள்
* மிச்சிகனும் ஹூரோனும்: ஒரு ஏரியா? இரண்டு ஏரிகளா?
* இரோகுவோய்ஸ் எரி

பகுப்பு:ஐக்கிய அமெரிக்க ஏரிகள்
பகுப்பு:வட அமெரிக்க ஏரிகள்
பகுப்பு:கனடிய ஏரிகள்
வீராணம் ஏரி

**<span lang="ta" dir="ltr">வீராணம்</span> ஏரி** தமிழ்நாட்டின், கடலூர் மாவட்டத்தில் காட்டுமன்னார்கோயில் வட்டம் லால்பேட்டை முதல் தொடங்கி சேத்தியாதோப்பு அருகில் உள்ள பூதங்குடி கிராமத்தில் முடிவடைந்து இதனுடைய உதிரி நீரானது சேத்தியாதோப்பில் செல்லும் வெள்ளாற்றில் கலக்கின்றது. இதன் அருகில் உள்ள நகரம் சேத்தியாத்தோப்பு 2 கி.மீ. வீராணம் ஏரி சிதம்பரத்திலிருந்து 14 கி.மீ. தொலைவில் உள்ளது. இது கி.பி. 907 முதல் 953 வரை சோழர்கள் காலத்தில் வெட்டிய ஏரியாகும். இந்த ஏரி இராஜாதித்ய சோழன் என்னும் இளவரசரால் வெட்டப்பட்டது. இராஜாதித்ய சோழன் தந்தையான முதலாம் பராந்தக சோழனின் இயற்பெயர் வீரநாராயணன் ஆகும். இப்பெயரே **வீரநாராயணன் ஏரி** என அழைக்கப்பட்டது, கால போக்கில் இப்பெயர் வீராணம் ஏரி என அழைக்கப்பட்டது. இந்த ஏரி 11 கி.மீ. நீளமும், 4 கி.மீ. அகலமும் கொண்ட மிகப்பெரிய ஏரி ஆகும்.  . இதன் கொள்ளளவு 1465 மில்லியன் கனஅடி (1.46Tmc) ஆகும்.

காவிரியின் கொள்ளிடத்தில் உள்ள கீழணையில் இருந்து வடவாறு (வடவர் கால்வாய்) வழியாக இவ்வேரிக்கு நீர் வருகிறது.

வீராணம் ஏரி சென்னையிலிருந்து 235 கி.மீ. தொலைவில் உள்ளது. இவ்வேரியிலிருந்து சென்னைக்கு குடிநீர் கொண்டுவர 1968-ஆம் ஆண்டில் திட்டமிடப்பட்டு பல்வேறு காரணங்களால் அது நிறைவேறவில்லை. பின் புதிய வீராணம் திட்டம் என்ற பெயரில் சென்னைக்கு நாள் ஒன்றுக்கு 180 மில்லியன் லிட்டர் குடிநீர் கொண்டு வரும் திட்டம் 2004-இல் நிறைவடைந்தது.

கல்கி எழுதிய பொன்னியின் செல்வன் என்ற புதினம் இவ்வேரியின் கரையில் இருந்து தொடங்குகிறது. அப்புதினத்தில் இவ்வேரி 'வீரநாராயண ஏரி' என குறிப்பிடப்பட்டிருக்கும்.
இந்த ஏரியின் அதிகபட்ச ஆழம் 47.5 அடி ஆகும்.

## உசாத்துணை
* http://www.frontlineonnet.com/fl2110/stories/20040521004009700.htm
* http://www.india9.com/i9show/Veeranam-Lake-53668.htm
* http://www.chennaimetrowater.com/operationmain_main.htm 

## மேற்கோள்கள்

## வெளியிணைப்புகள்
* வீராணம் ஏரியைக் காட்டும் நிகழ்படம்

பகுப்பு:கடலூர் மாவட்ட ஏரிகள்
அத்திவெட்டி

தஞ்சாவூர் மாவட்டத்தின், பட்டுக்கோட்டை வட்டதிற்கு உட்பட்ட ஒரு விவசாய கிராமம் அத்திவெட்டி. மதுக்கூரிலிருந்து தாமரங்கோட்டை செல்லும் சாலையில் இது அமைந்துள்ளது. இந்த ஊர், பட்டுக்கோட்டை சட்டமன்ற தொகுதியின் கீழும், புதுக்கோட்டை நாடாளுமன்ற தொகுதியின் கீழும் வருகின்றது.

## மேற்கோள்

பகுப்பு:பட்டுக்கோட்டை வட்டத்திலுள்ள ஊர்கள்
பகுப்பு:தஞ்சாவூர் மாவட்டத்திலுள்ள கிராமங்கள்
மலாவி ஏரி

**மலாவி ஏரி** ஆபிரிக்காக் கண்டத்தில் உள்ள மலாவி, மொசாம்பிக், தான்சானியா ஆகிய நாடுகளுக்கு இடையில் அமைந்துள்ளது. இது **நியாசா ஏரி**, **லாகோ நியாசா** ஆகிய பெயர்களாலும் அறியப்படுகின்றது. இந்த ஏரி ஆபிரிக்காக் கண்டத்தில் உள்ள ஏரிகளுள் மூன்றாவது பெரிய ஏரியும், உலகின் ஒன்பதாவது பெரிய ஏரியும் ஆகும். வெப்பவலய நீர்நிலையான இந்த ஏரியே உலகின் வேறெந்த ஏரியைக் காட்டிலும் அதிக மீன் வகைகளைக் கொண்டது ஆகும். புகழ் பெற்ற பயணியும், மிஷனரியும் ஆகிய ஸ்கொட்லாந்தினரான டேவிட் லிவிங்ஸ்டன் என்பவர் இப்பகுதிக்குச் சென்றிருந்ததன் காரணமாக ஆங்கிலம் பேசுபவர்கள் சில சமயங்களில் இதை *லிவிங்ஸ்டன் ஏரி* எனவும் அழைத்தனர்.

## புவியியல்

மாலாவி ஏரி, 560 - 579 கி.மீ. நீளமும், அதிகபட்ச அகலமாக 75 கிலோமீட்டரையும் கொண்டது. இதன் மொத்த மேற்பரப்பு அளவு 29,600 கி.மீ.² ஆகும். இவ்வேரி, மேற்கு மொசாம்பிக், கிழக்கு மலாவி, தான்சானியாவின் தலைநிலப் பகுதியான தென் தங்கனிக்கா ஆகியவற்றை எல்லைகளாகக் கொண்டுள்ளது. இதனுள் பாயும் பெரிய ஆறி ருகுகு ஆறு ஆகும். சம்பேசி ஆற்றின் துணை நதியான ஷயர் ஆற்றினூடாக நீர் இதிலிருந்து வெளியேறுகிறது.

## இவற்றையும் பார்க்கவும்

* பரப்பளவு அடிப்படையில் ஏரிகள்

## மேற்கோள்கள்


பகுப்பு:ஆப்பிரிக்கப் பேரேரிகள்
பகுப்பு:மலாவி
தென்னாபிரிக்கத் தமிழர்

right|200px
**தென்னாபிரிக்கத் தமிழர்** எனப்படுவோர் தமிழ்ப் பின்புலத்தைக் கொண்ட தென் ஆபிரிக்கர்கள் ஆவார்.  இவர்களில் பெரும்பாலானவர்கள் 1860களில் காலனித்துவ பிரித்தானிய அரசால் வரவழைக்கப்பட்ட கூலித் தொழிலார்களின் வழித்தோன்றல்கள் ஆவர். இவர்களுக்கு தமிழ் பண்பாட்டையும் தமது சமயத்தையும் பேணுவது பல காலமாக நிறவெறி (Apartheid) அரசால் சிரமமாக இருந்தது.  நிறவெறி ஆட்சியின் வீழ்ச்சியின் பின் இவர்கள் தமது தமிழ்ப் பின்புலத்தை மீட்டெடுத்து, தொடர்புகளை புதுப்பித்து வருகின்றார்கள்.

தென் ஆபிரிக்கத் தமிழர்களின் தமிழீழப் போராளிகளுக்கான ஆதரவு குறிப்பிடத்தக்கது.

## அதிகம் வசிக்கும் இடங்கள்
* டர்பன் நகரம், குவாசூலு நட்டால் மாகாணம்
* சாட்ஸ்வொர்த், டர்பன்
* கௌடேங்
* மேற்கு முனை

## தமிழ்க் கல்வி

தமிழ் உள்ளிட்ட ஐந்து இந்திய மொழிகளை அரசுப் பள்ளிகளில் கற்பிக்க ஆணை பிறப்பிக்கப்பட்டுள்ளது. இதற்கு முன்னர், 1994 ஆம் ஆண்டு வரை அரசுப் பள்ளிகளில் இவை கற்பிக்கப்பட்டிருந்தன என்பது குறிப்பிடத்தக்கது. அரசப் பாடத்திட்டத்தை பின்பற்றாத பள்ளிகளிலும் இந்த மொழிகள் கற்பிக்கப்பட்டன. தற்போது மீண்டும் அரசுப் பள்ளிகளில் அரசப் பாடத்திட்டத்துக்கு ஏற்ப கற்பிக்கப்படுகின்றன. குவாசூலு- நடல் பகுதியில் மட்டும் இந்த மொழிகளை பள்ளிகளில் கற்க முடியும். மூன்றாவது மொழிப் பாடமாக கற்க வழி ஏற்பட்டுள்ளது.

## அமைப்புகள்
* African Tamil Federation
* Dravidians for Peace and Justice
* Gauteng Tamil Federation
* Kwa-Zulu Natal Tamil Federation

## இவர்தம் வாழ்வில் தமிழ்
சில தமிழ்த் திரைப்படங்கள் திரையிடப்பட்டுள்ளன. சன் டி.வி, கே டி.வி உள்ளிட்ட தொலைக்காட்சிகள் ஒளிபரப்பப்படுகின்றன. தமிழ் பேசுவது அரிதாக காணப்பட்டாலும், சில தமிழ்ச் சொற்கள் பண்பாட்டின் மூலம் நிலைத்து நிற்கின்றன. எடுத்துக்காட்டாக, தண்ணீர் என்ற சொல் பேச்சுவழக்கில் மருவி, தண்ணி என்றாகும். தண்ணி என்ற பெயரில் சீட்டாட்டம் ஆடுவர் இங்குள்ள மக்கள். இந்து சமயத்தினர் திருவாசகம் போன்றவற்றைப் படித்ததாகவும் தகவல் வெளியாகியுள்ளன.

## இவற்றையும் பார்க்க
* பிரிட்டோரியா மாரியம்மன் கோயில்
* புவியில் தமிழ் மக்களின் பரம்பல் அட்டவணை
* சீசெல்சுத் தமிழர்
* ரீயூனியன் தமிழர்
* மொரிசியத் தமிழர்

## ஆதாரங்கள்
*

## வெளி இணைப்புகள்
* Tamil Federation of KwaZulu-Natal 
*Gandhi-Luthuli documentary center
* The Diminished Use of Tamil in South Africa -
வாட்டாகுடி

தஞ்சாவூர் மாவட்டத்தின், பட்டுக்கோட்டை வட்டத்திற்கு உட்பட்ட ஒரு கிராமம் **வாட்டாகுடி**. மதுக்கூரிலிருந்து தாமரங்கோட்டை செல்லும் சாலையில் இவ்வூர்  அமைந்துள்ளது. இந்த ஊர், பட்டுக்கோட்டை சட்டமன்ற தொகுதியின் கீழும், புதுக்கோட்டை நாடாளுமன்ற தொகுதியின் கீழும் வருகின்றது. சாதியமைப்பை எதிர்த்த போராளி வாட்டாகுடி இரணியன் இவ்வூரைச் சேர்ந்தவர்.
இது ஓர் அழகிய கிராமம். 
கோவில்கள்
1.ஸ்ரீ கல்யாண சுப்பிரமணியர் திருக்கோவில்
2.ஸ்ரீ மின்னடியார் திருக்கோவில்
3.ஸ்ரீ அய்யனார் திருக்கோவில்
4.ஸ்ரீ மாப்பிள்ளை விநாயகர் திருக்கோவில்
5.ஸ்ரீ காளியம்மன் திருக்கோவில்
6.ஸ்ரீ முனீஸ்வரர் திருக்கோவில்
7. ஸ்ரீ வீரனார் நாச்சியாத்தாள் திருக்கோவில்

## மேற்கோள்

பகுப்பு:பட்டுக்கோட்டை வட்டத்திலுள்ள ஊர்கள்
பரக்கலக்கோட்டை

தஞ்சாவூர் மாவட்டத்தின், பட்டுக்கோட்டை வட்டதிற்கு உட்பட்ட ஒரு கிராமம் **பரக்கலக்கோட்டை**. பட்டுக்கோட்டையிலிருந்து நாகப்பட்டிணம் செல்லும் நெடுஞ்சாலையில் 12 கி.மீ தொலைவில் இவ்வூர் அமைந்துள்ளது. இந்த ஊர், பட்டுக்கோட்டை சட்டமன்ற தொகுதியின் கீழும், தஞ்சாவூர் நாடாளுமன்ற தொகுதியின் கீழும் வருகின்றது. தென் சிதம்பரம் எனப்படும் புகழ்பெற்ற சிவன்கோயில் இவ்வூரில் அமைந்துள்ளது. 

## மேற்கோள்

பகுப்பு:பட்டுக்கோட்டை வட்டத்திலுள்ள ஊர்கள்
செங்கப்படுத்தான்காடு

**செங்கப்படுத்தான்காடு**  தஞ்சாவூர் மாவட்டத்தின், பட்டுக்கோட்டை வட்டத்தில் உள்ளது. துவரங்குறிச்சியிலிருந்து 2 கி.மீ.தொலைவிலும் தாமரன்கோட்டையிலிருந்து 2 கி.மீ. தொலைவிலும் இவ்வூர் அமைந்துள்ளது. இந்த ஊர், பட்டுக்கோட்டை சட்டமன்றத் தொகுதியின் கீழும், புதுக்கோட்டை நாடாளுமன்றத் தொகுதியின் கீழும் வருகின்றது. இது தமிழகத்தின் புகழ்பெற்ற கவிஞர் பட்டுக்கோட்டை கல்யாணசுந்தரம் அவர்கள் பிறந்த ஊராகும்.

## மேற்கோள்கள்

பகுப்பு:பட்டுக்கோட்டை வட்டத்திலுள்ள ஊர்கள்
துவரங்குறிச்சி

**துவரங்குறிச்சி** (Thuvarankurichi) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தின் பட்டுக்கோட்டை வட்டத்திற்கு உட்பட்ட  கிராமம் ஆகும்.பட்டுக்கோட்டையிலிருந்து கிழக்கே நாகப்பட்டினம் செல்லும் வழியில் 6 கி.மீ தொலைவில் அமைந்துள்ளது .

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 5,601 மக்கள் இங்கு வசிக்கின்றார்கள். 

## தொழில்

விவசாயம் இவ்வூரின் முக்கிய தொழிலாகும். நெல் அதிகமாக பயிரிடப்படுகிறது. கடலை,சோளம்,கரும்பு, எள்,உளுந்து போன்ற பயிர்களும், தென்னை, மா, பலா போன்றவைகள் விளையும் மண்வளத்தைக் கொண்டுள்ளது. காவிரித்தாயின் கிளை நதியாக ஓடும் “நசுவினி ஆறு” கிராமத்தின் மிக்கிய நீர் ஆதாரமாகும். குளங்களும் குட்டைகளும் போதிய அளவில் உள்ளது. இதனால் பெரும்பாலான மக்கள் விவசாயத்தையே நம்பி உள்ளனர்.

## கிராம வளர்ச்சி

ஊரின் மையத்தில் அரசு உயர்நிலைப் பள்ளியும், பராசக்தி மாரியம்மன் கோவிலும் உள்ளது. சித்திரை திருவிழா துவரங்குறிச்சி சுற்று வட்டார பகுதிகளில் மிகவும் பிரபலமாக நடைபெறும். அய்யனார் கோவில், காமாட்சி அம்மன் கோவில்,பிடாரி அம்மன் கோவில்களுக்கும் இங்கு வருடந்தோறும் திருவிழா நடைபெறும். பசுமையான வயல்களுக்கு மத்தியில் பழமை வாய்ந்த சிவ ஆலயம் ஒன்று பழுந்தடைந்து பயனற்று இருக்கிறது. 

மேல்நிலைப் படிப்பிற்கு அருகில் உள்ள தாமரன்கோட்டை,பட்டுக்கோட்டை,காசாங்காடு  போன்ற ஊர்களில் உள்ள பள்ளிகளில் மேல் நிலைப் படிப்பை முடிக்கும் மாணவர்கள் அருகில் இருக்கும் அதிராம்பட்டினம், பட்டுக்கோட்டை, திருச்சி, தஞசாவூர், சென்னை என ஊர்களுக்கு சென்று பட்டபடிப்பும் பயில்கின்றனர்.மக்களுக்கு வேண்டிய பொருட்கள் பெரும்பாலும் துவரங்குறிச்சியின் கடை சந்தைகளிலையே கிடைக்கின்றன. இந்தியன் வங்கி, இந்தியன் வங்கி ATM,  இந்தியா ATM,கிராம நிர்வாக அலுவலகம், ஊராட்சி மன்ற அலுவலகம், மின்சார வாரியம், பொது நூலகம், அஞ்சல் நிலையங்களும் உள்ளன.

 

பகுப்பு:தஞ்சாவூர் மாவட்டத்திலுள்ள கிராமங்கள்
மன்னங்காடு

**மன்னங்காடு **  இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  பட்டுக்கோட்டை வட்டத்தில் இருக்கும்  ஒரு கிராமம் ஆகும்..

## அமைவிடம்
மன்னங்காடு அமைந்துள்ள பட்டுக்கோட்டை வட்டத்தின் தலைநகரான பட்டுக்கோட்டை நகரம் இவ்வூருக்கு மிக அருகில் உள்ள பெரிய பொருளாதார மையமாகும். தஞ்சாவூர் மாவட்டம் உள்ளடக்கிய எட்டு வருவாய்க் கோட்டங்களில் பட்டுக்கோட்டை வட்டம் ஒன்றாகும். மன்னங்காடு பட்டுக்கோட்டை நகரில் இருந்து நேராக கிழக்குத் திசையில் சுமார் 7 கி.மீ. தொலைவில் அமைந்துள்ளது.

பல்வேறு தரப்பு மக்களும் ஒருங்கிணைந்து வாழும் இவ்வூரில் பள்ளி, தபால், சாலை, குடிநீர், தகவல் தொடர்பு  மற்றும் அனைத்து வசதிகளையும் பெற்றிருக்கிறது. மாநில நெடுஞ்சாலை இல. 66 இக்கிராமத்தின் நடுவில் வடக்கு தெற்கில் செல்கிறது.

## அயல் கிராமங்கள்
கடல் மட்டத்திலிருந்து ஏறத்தாழ 25 மீட்டர் உயரத்தில் அமைந்துள்ள மன்னங்காடு கிராமம் தஞ்சை மாவட்டத்தின் தென் கோடியில் புவி வரைபடத்தில்  10º25’ வடக்கு & 79º23’ கிழக்கு எனும் அட்ச, தீர்க்கக் கோடுகள் இணையுமிடத்தில் உள்ளது. இக்கிராமத்தைச் சுற்றி பல வளமான கிராமங்கள் அமைந்துள்ளன. அவை, வடக்கிலிருந்து வலப்புற வரிசையில், காசாங்காடு, தெற்கு வாட்டாகுடி, அத்திவெட்டி, பிச்சினிக்காடு, தாமரங்கோட்டை, துவரங்குறிச்சி, கள்ளிக்காடு ஆகும். காட்டாறும் மற்றும் நீர்நிலைகளும் மன்னங்காடு கிராமத்திற்கு மேற்கிலும் கிழக்கிலும் அமைந்துள்ளதால் அப்பக்கங்களில் உள்ள கிராமங்களுக்கு நேரடி சாலை வழிகள் இல்லை. ஆயினும், வடக்கில் காசாங்காடு, தெற்கில் துவரங்குறிச்சி ஆகியவற்றுடன் சாலைத் தொடர்புகள் உள்ளன.

## பரப்பளவு
மன்னங்காடு கிராமத்தின் மொத்தப் பரப்பளவு, அரசு மதிப்பீட்டின்படி 620.4 எக்டேர் (1533 ஏக்கர், அல்லது உள்ளூர் வழக்கப்படி, 227.5 வேலி பரப்பளவு) ஆகும்.

## மக்கள்தொகை
2001 அரசு கணக்கெடுப்பின்படி மன்னங்காடு 2619  மக்களைக் கொண்டிருந்தது.

## தொழில்
வேளாண்மையை முதன்மையாகக் கொண்ட இக்கிராமம் வளமான வண்டலும், நிலத்தடி நீரும், இயற்கை வடிகாலும் அமையப் பெற்றது. கிணறு, நீர்நிலைகளுடன் இணைந்து செயற்கையாக அமைக்கப்பட்ட வாய்க்கால் வழிகளும் பாசனம் மற்றும் உயிரினங்களுக்குத் தேவையான நீரையும் வழங்குகின்றன. இக்கிராமத்தின் மேட்டுப்பகுதிகளில் மக்கள் குடியிருப்பும், தாழ்வுப் பகுதிகளில் நீர்நிலைகளும், விளைநிலங்களும் உள்ளன. மக்கள் வசிக்கும் மேட்டுப்பகுதிகளில் தென்னை, மா, பலா, புளி, வாழை, எலுமிச்சை போன்ற புஞ்சை பயிர்களும், சுற்றியுள்ள நிலங்களில் நெல், வேர்க்கடலை, உளுந்து, சோளம் போன்ற நஞ்சை பயிர்களும் பருவதிர்க் கேற்றாற்போல் விளைவிக்கப்படுகின்றன.

## மேற்கோள்

## வெளி இணையதளம்
 இச்சிற்றூரைப் பற்றிய மேல்விவரங்களுக்கு அனுகவும் www.mannankadu.org

பகுப்பு:பட்டுக்கோட்டை வட்டத்திலுள்ள ஊர்கள்
பகுப்பு:தஞ்சாவூர் மாவட்டத்திலுள்ள கிராமங்கள்
பனியாற்று ஏரி

**பனியாற்று ஏரி** (glacial lake) என்பது பனியாறு (glacier) உருகியதால் ஏற்பட்ட ஏரியைக் குறிக்கும். இதன் தளத்தில் காணப்படும் உடைந்த கனிமங்கள் அதிக அளவிலான அல்காக்களின் வளர்ச்சிக்கு ஆதாரமாக அமைவதால், சில சமயங்களில், பனியாற்று ஏரிகள் பச்சை நிறம் கொண்டனவாகக் காணப்படுகின்றன. பின் நோக்கிச் செல்லும் பனியாறுகள் பெரும்பாலும் குன்றுகளுக்கு இடையில் அமைந்துள்ள பள்ளமான பகுதிகளில் பெருமளவு பனிக்கட்டிப் படிவுகளை விட்டுச் செல்கின்றன. உறைபனிக்கால முடிவில் இவை உருகி ஏரிகளாயின. இவ்வேரிகள் பொதுவாக அரைமுட்டை வடிவக் குன்றுகளால் (drumlins) சூழப்பட்டு இருப்பதுடன், பனியாறு இருந்தமைக்கான சான்றுகளான பனியாற்றுப் படிவுகள் (moraines), பள்ளத்தாக்கு வரப்புகள் (eskers), கீறல்கள் (striations) போன்ற அரிப்புக்குறிகள் (erosional features) என்பனவும் காணப்படுகின்றன.

## இவற்றையும் பார்க்கவும்

* பேரேரிகள்

பகுப்பு:ஏரிகள்
பகுப்பு:பனியாறுகள்
பகுப்பு:பனி
சிலாவியப் பேரேரி

**சிலாவியப் பேரேரி** (Great Slave Lake) கனடாவின் வடமேற்கு ஆட்சிப் பகுதியிலுள்ள இரண்டாவது பெரிய ஏரியாகும். 614 மீ (2,015 அடி) ஆழம் கொண்ட இது வட அமெரிக்காவின் அதிக ஆழம் கொண்ட ஏரியுமாகும். உலக ஏரிகளின் அளவுகளுடன் ஒப்பிடும்போது இது ஒன்பதாவது பெரிய ஏரியாகும். இந்த ஏரி 480 கி.மீ. (298 மை) நீளமும், 19 தொடக்கம், 109 கி.மீ. வரையான அகலமும் கொண்டது. மேற்குறித்த ஆட்சிப்பகுதியின் தென் பகுதியில் 28,400 கி.மீ.² (11,000 ச.மைல்) பரப்பளவைக் கொண்டு இது அமைந்துள்ளது. 2,090 கி.மீ.³ (501.7 கன மைல்,1.694 பில்லியன்  ஏக்கர் அடி). சிலாவே வட அமெரிக்க இந்தியர்களின் (Slavey North American Indians) பெயரைத் தழுவியே இந்த ஏரி அதன் பெயரைப் பெற்றது

இதற்கு நீர் வழங்கும் ஆறுகளில் முக்கியமானவை ஹே ஆறு (Hay), சிலாவே ஆறு (Slave) என்பனவாகும். இவ்வேரியின் மேற்குக் கரை காடாகக் காணப்படினும், கிழக்குக் கரையும், வடக்கில் நீண்டுள்ள பகுதியும் மரங்கள் வளர முடியாத பகுதியாக உள்ளன. கிரேட் பெயர் ஏரி, அதாபஸ்கா ஏரி என்பவற்றுடன் சிலாவியப் பேரேரியும் சேர்ந்து, பனியாறு உருகியதால் ஏற்பட்ட மிகப்பெரிய ஏரியாக இருந்தன.

## இவற்றையும் பார்க்கவும்
* பரப்பளவு அடிப்படையில் ஏரிகள்

## மேற்கோள்கள்


பகுப்பு:கனடிய ஏரிகள்
மலேசிய புதிய பொருளாதாரக் கொள்கை

**மலேசிய புதிய பொருளாதாரக் கொள்கை** (மலாய்: *Wilayah Persekutuan*; ஆங்கிலம்: *New Economic Policy - NEP*) என்பது மலேசியாவில் மண்ணின் மைந்தர்களின் பொருளாதார நிலையை உயர்த்துவதற்காக கொண்டு வரப்பட்ட மிக முக்கியமான பங்களிப்புத் திட்டமாகும்.

1971 ஆம் ஆண்டு அப்போதைய பிரதமர் துன் அப்துல் ரசாக் இதை அறிமுகப் படுத்தினார். 1990-ஆம் ஆண்டு இந்தத் திட்டம் முடிவுக்கு வந்த பொழுது, தேசிய மேம்பாட்டுக் கொள்கை ஆங்கிலம்: *National Development Policy (NDP)*) எனும் ஒரு புதியத் திட்டம் இதனைத் தொடர்ந்தது. 

மலேசியச் சீனர் சிறுபான்மை மக்களுக்கும் மலாய் மக்கள் பெரும்பான்மையினருக்கும் இடையிலான பொருளாதார வேறுபாட்டைக் குறைப்பதற்கான இந்தத் திட்டம் மலாய் மக்கள் அல்லாத மலேசிய இந்தியர்கள், மலேசிய சீனர்கள் போன்ற சிறுபான்மையினரை இரண்டாம் தர குடிமக்களாக மாற்றி விட்டதாக் பலர் குற்றம் சாட்டுகின்றனர். 

மலேசிய புதிய பொருளாதாரக் கொள்கை முடிவிற்கு வந்துவிட்டாலும் அதன் கீழ் அறிமுகம் செய்யப்பட்ட மலாய்க்காரர்களுக்கான பல சிறப்பு பங்களிப்புகள் இன்னும் நடைமுறையில் இருக்கின்றன.

## புதிய பொருளாதாரக் கொள்கை

1969-ஆம் ஆண்டு மே 13-ஆம் நாள் தொடங்கிய இனக் கலவரத்தின் பின்னணியில், சீனர்களுக்கும் மலாய்க்காரர்களுக்கும் இடையிலான பொருளாதார ஏற்றத்தாழ்வை சமநிலைப் படுத்த இந்தக் கொள்கை கொண்டு வரப்பட்டது.

*எல்லா இனத்தவரிடமும் வறுமையை ஒழிப்பதே* அதன் அதிகாரப்பூர்வ நோக்கம். மலேசியப் பொருளாதாரத்தின் பங்கில் 30% மண்ணின் மைந்தர்களுக்கு (பூமிபுத்திரர்) கொடுக்க தீர்மானிக்கப்பட்டது. அதற்காகப் பொருளாதாரத்திலும், கல்வியிலும், வேலை வாய்ப்புகளிலும் மலாய் மக்களுக்கு ஒதுக்கீடுகள் செய்யப்பட்டன.

## குற்றச்சாட்டுகள்
சுமார் 50 வருடங்களுக்குப் பின்னும் "பொருளாதாரத்தில் மலாய்க்காரருக்கு 30%" எனும் நோக்கம் நிறைவேறவில்லை என பலர் குற்றம் சாட்டுகின்றனர். சிறுபான்மையினர், குறிப்பாக இந்தியச் சிறுபான்மையினர், இந்தத் திட்டத்தினால் புறக்கணிக்கப் படுவதாக கருதுகின்றார்கள். மலாய்க்காரருக்கு சிறப்பிடம் தரும் அரசியல் சாசன பிரிவு 153-ஐ குறைகூறுவதோ, அதை நீக்க வேண்டும் என்று கோருவதோ சட்ட விரோதமாக்கப்பட்டு உள்ளது.

## போராட்டங்கள்
சிறுபான்மை மலேசிய இந்தியர்களின் (இவர்களில் அதிகமானோர் தமிழர்கள்) நிலை மிகவும் பின்தங்கி விட்டதாகக் கருதிப் பல இந்திய அமைப்புகள் ஒன்றுகூடி இந்து உரிமை நடவடிக்கை அமைப்பை (இண்ட்ராப் (HINDRAF) உருவாக்கி எதிர்ப்புப் போராட்டம் செய்து வருகின்றனர். 

நவம்பர் 2007; பிப்ரவரி 2008-இல் பெரும் திரளான மலேசிய இந்தியர் மக்கள் ஒன்றுகூடியதை மலேசிய அரசு சட்டவிரோதமாக அறிவித்தது. இண்ட்ராப் அமைப்பைச் சேர்ந்த ஐந்து தலைவர்கள் காலவரையின்றி சிறைபடுத்தப்பட்டனர்.

## மேற்கோள்கள்

பகுப்பு:மலேசியப் பொருளாதாரம்